**Tudalen 270**

**Cofnodion cyfarfod y Cyngor Cymuned a gynhaliwyd yn y Ganolfan Gymuned ar 25 Medi, 2024.**

**YN BRESENNOL** – Y Cynghorwyr Bryan Jones (Cadeirydd), Iona Pierce, Kevin Shenton, Huw Jones, Paul Evans, Ian Jones a David Taylor ynghyd â’r Clerc (John Roberts).

**1. YMDDIHEURIADAU** – Y Cynghorydd Andy Mitchelmore. **2. DATGAN BUDDIANNAU** – Dywedodd y Cynghorydd Paul Evans fod ganddo fuddiant personol a rhagfarnus yn eitem 15(b).

**3**. **COFNODION** – Cyflwynwyd cofnodion y cyfarfod a gynhaliwyd ar 31 Gorffennaf, 2024 a chadarnhawyd eu bod yn gywir.

 **MATERION YN CODI O’R COFNODION**

**4. Symiau Gohiriedig Sir Ddinbych** – Soniwyd eto fod swm o £11,370.95 ar gael o hyd i’w wario yn ardal Cyngor Cymuned Llangynhafal.

Fel y cytunwyd yn y cyfarfod diwethaf, dywedodd y Cynghorydd Kevin Shenton fod gwybodaeth am y cyllid sydd ar gael wedi’i rhoi ar safle Facebook Llangynhafal ynghyd â chais i bobl leol awgrymu prosiectau posibl.

Cafwyd nifer o ymatebion ac roedd nifer yn tynnu sylw at y ffaith nad oedd lle/offer chwarae i blant yn y gymuned. Yn y cyswllt hwn, cytunwyd i ystyried y mater ymhellach ond hefyd i roi gwybod i’r bobl leol fod y Cyngor wedi ymchwilio droeon i’r posibilrwydd o greu lle chwarae i blant ond nid oedd yn bosibl gwneud hynny gan nad oedd tir ar gael.

Dyma rai o’r awgrymiadau eraill a gynigiwyd, ac y gellir ymchwilio ymhellach iddynt: \* Arolwg o deithiau cerdded lleol i’r rhai sy’n defnyddio cadair olwyn a bygis. \* Gosod marcwyr i ddangos teithiau cerdded 2000/5000/10,000 o gamau. \* Lle i bobl hŷn ymarfer yn yr awyr agored. \* Llwybr cyfeiriannu parhaol.

**5. Gardd y Gymuned ym Maes Hafal, Gellifor** - **darparu uned storio dŵr** – ar ôl i’r uned storio dŵr gael ei symud yn agosach at y sied, mae’r mater hwn yn awr wedi’i gwblhau.

 **Tudalen 271 6. Hysbysfyrddau newydd yn y gymuned** – fel y soniwyd yn y cyfarfod diwethaf, roedd cwmni sy’n arbenigo mewn cynhyrchu hysbysfyrddau derw wedi anfon amcangyfrif ar gyfer hysbysfyrddau a physt a socedi, sef £1491.00, ac roedd yr aelodau’n teimlo bod y pris hwn braidd yn uchel.

Gofynnwyd i Meifod Wood Products, Dinbych roi amcangyfrif ond mae’n ymddangos nad ydyn nhw’n cynhyrchu hysbysfyrddau. Cytunwyd y dylid ystyried gofyn i gwmnïau eraill roi amcangyfrif.

**7. Gosod plac arbennig yn Hendrerwydd i nodi lleoliad Hendrerwydd Uchaf (ffermdy o’r unfed ganrif ar bymtheg) a gafodd ei symud i Amgueddfa Sain Ffagan, Caerdydd** – cytunwyd i’r geiriad ar y plac fod yn debyg i’r hyn sydd i’w weld yn y llyfryn “Hanes Llangynhafal” a’i gyflwyno i’w gymeradwyo yn y cyfarfod nesaf i’w ystyried a’i gyfieithu.

**8. Meinciau yn y gymuned** – ac eithrio’r fainc newydd ym Mhlas yn Rhos a’r fainc gyferbyn â’r ysgol a oedd wedi’i hadnewyddu’n ddiweddar, roedd angen cynnal a chadw’r holl feinciau eraill. Cytunwyd y dylid gofyn i adeiladwr lleol roi amcangyfrif ar gyfer y gwaith hwn.

**9. Materion priffyrdd** –

**(i) Cyflwr gwael y ffyrdd** – Er bod nifer o dyllau yn y ffyrdd yn yr ardal wedi’u trwsio, roedd eraill wedi ymddangos yn awr. Cytunwyd i roi gwybod i’r adran Briffyrdd am y tyllau hyn a hefyd am gyflwr gwael y ffordd yn stâd Bodawen sydd wedi dirywio ar ôl i’r Cyngor roi wyneb newydd arni.

**(ii) Hwylfa Fain, Llanychan - Arwydd “Dim Lorïau”** – roedd yr angen i osod arwyddion mwy ar waelod Hwylfa Fain wedi’i gyfeirio at yr adran Briffyrdd ond nid oedd ateb wedi dod i law hyd yma. Mae cyflwr y ffordd wedi dirywio hefyd a chytunwyd i wneud cais am wyneb newydd. . **(iii) Troadau Plas yn Rhos**  - fel y cytunwyd yn flaenorol, gofynnwyd i’r adran Briffyrdd beintio llinell wen yng nghanol y ffordd yn y lleoliad hwn, er diogelwch.

**(iv) Gwrychoedd wedi gordyfu** – cytunwyd y dylid rhoi gwybod i’r adran Briffyrdd fod angen torri gwrychoedd yn yr ardal.

**10. Llwybrau troed** – roedd baw ci yn creu problemau unwaith eto. Cytunodd y Cynghorydd Kevin Shenton i godi’r mater ar safle Facebook y Gymuned.

 **Tudalen 272 11. Y ffordd fynydd y tu hwnt i Eglwys Llangynhafal** – gofynnwyd am gyfarfod safle gyda swyddogion o’r Adran Briffyrdd ond nid oedd ateb wedi dod i law eto.

 **12. Coeden Nadolig yn Hendrerwydd yn 2024** – roedd llun camera o leoliad arfaethedig y goeden wedi’ gymryd. O ran y math o goeden, cynhwysydd/trefniadau gosod a goleuadau, dywedodd y Cynghorydd Ian Jones a byddai’n holi ymhellach ac yn adrodd yn ôl yn y cyfarfod nesaf. Yn y cyfamser, byddai’r Clerc yn trefnu i anfon copi o gynllun y safle at yr adran Briffyrdd.

**13. Prydles newydd ar gyfer y Ganolfan Gymuned** – roedd y mater wedi’i gyfeirio at Sir Ddinbych ond nid oedd ateb wedi dod i law eto.

**14. Terfynau cyflymder yn Hendrerwydd a Llangynhafal** – roedd y mater wedi’i gyfeirio at yr adran Briffyrdd ond nid oedd ateb wedi dod i law eto.

**15. MATERION ARIANNOL**

 **(a) Balans yn y banc ar hyn o bryd –** nododd yr Aelodau mai £8,950.78 oedd y balans yng nghyfrif y Cyngor ar 29.08.2024

 **(b) Talu anfonebau** – cytunwyd i gymeradwyo talu’r anfonebau a ganlyn: i. Townsend Supplies Ltd - £220.08 – Mainc newydd ym Mhlas yn Rhos. ii. Archwilio Cymru - £200.00 – Ffi archwilio 2022/2023. iii. JRB Enterprise Ltd - £111.06 – Cyflenwad o fagiau baw ci. iv. Tony Killow - £67.20 – Padiau ar gyfer y diffibriliwr.

**(c) Cais am gymorth ariannol** - cyflwynwyd gohebiaeth gan arweinydd Côr Nant Clwyd, Llandyrnog yn gofyn am gymorth ariannol i gynnal cyngerdd elusennol yn Rhuthun ar 30 Tachwedd 2024. **Penderfynwyd** - rhoi cyfraniad o £50. 00 i’r Côr.

**16. MATERION CYNLLUNIO** – trafodwyd y ceisiadau cynllunio a ganlyn:

**(a) Tir ym Mheniarth/ Gellifor Farm Cyf 22/2024/0045** – codi 14 o anheddau ac un garej ar wahân gan gynnwys creu mynedfeydd i gerbydau a llefydd parcio. Creu maes parcio i ymwelwyr, tirweddu a gwaith cysylltiedig (cynllun diwygiedig). **Penderfynwyd** – bod y Cyngor Cymuned yn glynu wrth ei sylwadau blaenorol dyddiedig 14.05.2024

 **Tudalen 273 (b) Cartref Nyrsio Plas Gwyn Llanychan - Cyf 22/2023/0253** - Dymchwel yr adeilad presennol a chodi cartref nyrsio tri llawr gan gynnwys newid y fynedfa (cynllun diwygiedig). **Penderfynwyd** - bod y Cyngor Cymuned yn glynu wrth ei sylwadau blaenorol dyddiedig 5 Gorffennaf a 28 Gorffennaf 2023.

**(c) Home Acre LLanychan - Cyf 22/2024/1216/HH** – Dymchwel adeilad a chodi garej, storfa a gweithdy yn ei le. **Penderfynwyd** – nad oedd gan y Cyngor unrhyw wrthwynebiad i’r cais.

**17. GOHEBIAETH NEWYDD** - Roedd yr aelodau wedi cael yr ohebiaeth ddiweddaraf ynghylch y materion a ganlyn cyn y cyfarfod:

**(a) Un Llais Cymru -**  Roedd yr aelodau wedi cael copi o’r cylchlythyr a manylion digwyddiadau hyfforddi gyda’r agenda. Cytunwyd i nodi’r wybodaeth**.**

**(b) Cylchlythyr Bryniau Clwyd a Dyffryn Dyfrdwy** – cyflwynwyd a nodwyd gohebiaeth gan Wasanaethau Cefn Gwlad Sir Ddinbych. Hefyd, nodwyd y byddai cyfarfod nesaf Grŵp Bryniau Clwyd a Dyffryn Dyfrdwy yn cael ei gynnal yn Loggerheads ar 17 Hydref am 2.00pm.

**(c) Grantiau cyfalaf ar gyfer prosiectau ynni lleol** – cyflwynwyd gohebiaeth gan Ynni Cymru ynghylch creu cronfa £10 miliwn ar gyfer prosiectau ynni lleol clyfar. O dan y cynllun, byddai grwpiau cymwys yn cael arian i ddefnyddio ynni adnewyddadwy i bweru eu cymunedau gan helpu i greu dyfodol mwy gwyrdd. **Penderfynwyd** – nodi’r ohebiaeth.

**(****d) Dathliadau Diwrnod VE 2025**– nododd yr aelodau y byddai dathliadau Diwrnod VE yn cael eu cynnal ar 8 Mai 2025.

**(e) Groundwork Gogledd Cymru** – cyflwynwyd gohebiaeth gan Groundwork Gogledd Cymru ynghylch sefydlu cronfa newydd i helpu grwpiau cymuned drwy gynnig grantiau o hyd at £1,500.00 ar gyfer prosiectau a mentrau lleol. **Penderfynwyd** – ymchwilio i’r posibilrwydd o gael arian i drwsio’r meinciau yn y gymuned.

**18. DYDDIAD A THREFNIADAU’R CYFARFOD NESAF** – cytunwyd i gynnal cyfarfod nesaf y Cyngor Cymuned yn y Ganolfan Gymuned ar 30 Hydref 2024.